Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 818/09/4403	Nitra, 1.4.2015
EEČ : 2-32-54-2015

U Z N E S E N I E

Trestná vec:	obvinený XXXXX  
Trestný čin:	podvod podľa § 250 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Nitra zo dňa 5.12.2013, spisová značka 1 Pv 818/09/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Nitra zo dňa 5.12.2013, spisová značka 1 Pv 818/09/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Po vykonaní vyšetrovania uznesením námestníka okresného prokurátora v Nitre sp. zn.          1 Pv 818/09 - 4 zo dňa 05. 12. 2013 bolo podľa § 216 odsek 1 Trestného poriadku podmienečne zastavené trestné stíhanie vedené proti obvinenému XXXXX pre trestný čin podvodu podľa § 250 odsek 1 Trestného zákona, pričom mu bola v zmysle § 216 odsek 2 Trestného  poriadku určená skúšobná doba v trvaní 1 rok, ktorá začala plynúť od právoplatnosti uznesenia o podmienečnom zastavení trestného stíhania, ktoré nadobudlo právoplatnosť dňa 18. 12. 2013.
Skúšobná doba obvinenému uplynula dňa 18. 12. 2014. 

Zo správy Okresného riaditeľstva PZ, Odboru poriadkovej polície v Nitre, Obvodného oddelenia PZ  Nitra vyplýva, že od 18. 12. 2013 sa obvinený dopustil dvoch priestupkov, a to dňa  03. 02. 2014 priestupku proti bezpečnosti a plynulosti cestnej premávky podľa § 22 odsek 1 písmeno l) zákona č. 372/1990 Zb. o priestupkoch v znení neskorších predpisov, a to státím v obytnej alebo pešej zóne, za čo bol postihnutý pokutou 10 € a dňa 28. 04. 2014 porušenie všeobecnej povinnosti účastníka cestnej premávky podľa § 3 odsek 2 písmeno b) zákona č. 8/2009 Z. z. o cestnej premávke v znení neskorších predpisov nerešpektovaním dopravnej značky, za čo bol postihnutý blokovou pokutou vo výške 10 €. Zo správy mesta Nitra vyplýva, že obvinený prehlásil trvalý pobyt do obce Báb. Zo správy obce Báb vyplýva, že obvinený nebol prejednávaný pre priestupky. Zo správy odboru všeobecnej vnútornej správy, Okresného úradu Nitra vyplýva, že obvinený od 18. 12. 2013 nemá žiadny záznam. V registri trestov má obvinený iba záznam týkajúci sa tejto trestnej veci.
Vychádzajúc z uvedených skutočností je potrebné prijať záver, že obvinený v priebehu skúšobnej doby podmienečného zastavenia trestného stíhania viedol riadny život, aj napriek tomu, že sa dopustil dvoch menej závažných priestupkov na úseku dopravy. O nízkej závažnosti priestupkov svedčí najnižšia možná uložená sankcia, pričom treba poukázať aj na skutočnosť, že oba priestupky súviseli s inou oblasťou, ako spáchaný trestný čin. 
V rozhodnutí o podmienečnom zastavení trestného stíhania nebolo obvinenému uložené žiadne ďalšie obmedzenie alebo povinnosť.
Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to  aj počas skúšobnej doby, že sa v trestnom stíhaní pokračuje. 
S poukazom na všetky uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Rastislav Brestenský
prokurátor